|  |
| --- |
| Referat af institutledermøde den 24. juni 2019. Til stede var: Dekanen, prodekanen, Per Krogh Hansen, Martin Rheinheimer, Sharon Millar, Mads Funding og Gitta Stærmose. Marianne Wolff Lundholt, der tiltræder som institutleder ved Institut for Design og Kommunikation pr. 1. august 2019, var inviteret til at deltage i mødet. Dekanen bød velkommen.Herudover deltog følgende: Punkt 1: Casper Sylvest, Alexandra Holsting, Søren Wind Eskildsen og Ingrid StagePunkt 2: Rune Nørgaard Jørgensen Punkt 3: Steen Ulrich, SDU RIO, og Rune Nørgaard Jørgensen |

|  |
| --- |
| 1. **DVIP**.

Casper Sylvest takkede på gruppens vegne for invitationen til at drøfte forhold og udfordringer, der knytter sig til DVIP, med personaleledelsen. Drøftelsens målgruppe defineredes som yngre kandidater med midlertidige sårbare ansættelsesforhold. Følgende forhold blev drøftet med ledelsen:Regler i forhold til afholdelse af eksamenKriterier for ansættelse af eksterne lektorer og undervisningsassistenter – hvad afgør kategorien?Fagansvar/disciplinansvar og forskningsbaseringForventningsafstemning mellem parterne generelt, men også i forhold til evt. karriereforløbEtablering af sunde og gode miljøer, hvor DVIP indlejres i institutterne – socialt, fagligtSamarbejdsforhold mellem VIP og DVIPLampesystems problematikker, herunder at forskningsbaseret undervisning må ikke undergraves; STÅ/PLA-ratioenØkonomiØnske om fastholdelse af uddannelsesporteføljens bredde Prodekanen og Per Krogh Hansen arbejder videre med henblik på afklaring/beskrivelse af forhold omkring DVIP, særligt i relation til disciplinansvar og forskningsdækning. Sagen genoptages på et senere møde. 1. **Orientering om samarbejde med og snitflade til RIO.**

Rune Nørgaard Jørgensen oplyste, at udgangspunktet for forskeren skal være, at der er ’no wrong door’ i forhold til at opsøge forskerstøttevejledning. Der tales fint sammen på tværs af enhederne, og forskeren vil blive ledt videre, hvis der er andre, der bedre kan hjælpe, end det første sted hvor man har henvendt sig. Aftalen er i øvrigt, at ansøgninger om samarbejdsprojekter, dvs. innovationsfondens Grand Solutions og Societal Challenges i Horizon 2020, supporteres af RIO, og at alle øvrige ansøgninger understøttes af fakultetet og institutterne. 1. **Indsats vedrørende de private fonde.**

Strategisk rådgiver Steen Ulrich, SDU RIO, orienterede om Direktionens beslutning i efteråret 2018 om at iværksætte en indsats, der på sigt skal sikre SDU’s samarbejde med og hjemtagning af midler fra private danske fonde. Interaktion mellem SDU RIO og de respektive fakulteter er derfor vigtig. Han oplyste, at der skal tænkes i relationer, dvs. varige/dybe samarbejdsrelationer mellem SDU og de private fonde, fx Villum eller Velux-Fondene, Novo Nordisk, Tryg, Carlsberg, A.P. Møller Mærsk, Lego, Mads Clausen mm. Alle elementer er i spil – forskning, innovation, uddannelse og infrastruktur. Der kan være tale om åbne eller inviterede opslag, selvinviterede henvendelser. Ansøgninger kan være i forhold til såvel strategiske satsninger som enkeltmandsansøgninger. Institutledere gennemgik kort potentielle projekter, der kunne bringes i spil i forhold til private fonde. Steen Ulrich oplyste, at SDU RIO meget gerne deltager i institutmøder eller lignende med henblik på orientering om muligheder og understøtning i ansøgningsprocessen. Efter en gensidig orientering om muligheder var der enighed om, at dialogen fortsætter mellem Steen Ulrich og Rune Nørgaard Jørgensen med henblik på en selektering af projekter. Opfølgning fra Steen Ulrich fremsendes efter sommerferien. 1. **Kompensationer for BA-projekter.**

Sagen blev kort drøftet og herefter henvist til videre behandling i drøftelser om ny normaftale. 1. **Opfølgning på institutlederseminar.**

Dekanen orienterede kort om status for seminaret. 1. **Kommende revision af fakultetets praksis vedrørende undervisningsevaluering.**

Prodekanen orienterer om det igangværende arbejde i UR. Sagen tages op igen på førstkommende institutledermøde. 1. **Eventuelt.**

Dekanen orienterede om SDU’s beslutning (bestyrelsen) om, at verdensmålene skal være omdrejningspunktet for SDU’s virke som universitet. Der er tale om en fokusering af den eksisterende strategi inden for rammerne af verdensmålene. Med venlig hilsenSimon TorpDekan |
|  |